బెల్లాన చంద్రశేఖర్

బెల్లాన చంద్రశేఖర్ భారతీయ రాజకీయ నాయకుడు. అతను భారతదేశ 17వ సార్వత్రిక ఎన్నికలలో విజయనగరం లోక్‌సభ నియోజకవర్గం నుండి యువజన శ్రామిక రైతు కాంగ్రెస్ పార్టీ అభ్యర్థిగా పోటీ చేసి లోక్‌సభ సభ్యునిగా గెలుపొందాడు.

జీవిత విశేషాలు 
బెల్లాన చంద్రశేఖర్‌  గరివిడి ఎస్‌డీఎస్‌ అటానమస్‌ డిగ్రీ కళాశాలలో 1980–1983 వరకు డిగ్రీ చదివిన రోజుల్లో విద్యార్థి సంఘ నాయకునిగా పనిచేశాడు. 1990–1993లో  మహారాజా కళాశాలలో బీఎల్‌ చదివాడు. అతను  చీపురుపల్లిలో గల మున్సిఫ్‌ మేజిస్ట్రేట్‌ కోర్టులో బార్‌ అసోసియేషన్‌ అధ్యక్షునిగా పనిచేసాడు. అతను గతంలో జెడ్.పి.టి.సి గా, విజయనగరం జిల్లా పరిషత్‌ చైర్మన్‌గా పనిచేశాడు.  అతని తండ్రి  సింహాచలం  న్యాయవాది. అతను రెండు దశాబ్దాల పాటు చీపురుపల్లి మేజర్‌ పంచాయతీ సర్పంచ్‌గా పని చేశాడు. బెల్లాన చంద్రశేఖర్‌ భార్య శ్రీదేవి చీపురుపల్లి మేజర్‌ పంచాయతీకి పదేళ్లు సర్పంచ్‌గా పనిచేసింది. 
బెల్లాన చంద్రశేఖర్ 2014లో చీపురుపల్లి శాసనసభా నియోజకవర్గం నుండి వై.ఎస్.ఆర్ కాంగ్రెస్ పార్టీ తరపున పోటీ చేసాడు. కానీ ఓడిపోయాడు.

మూలాలు

17వ లోక్‌సభ సభ్యులు
జీవిస్తున్న ప్రజలు
ఆంధ్రప్రదేశ్ నుండి ఎన్నికైన లోక్‌సభ సభ్యులు
వై.యస్.ఆర్. కాంగ్రెస్ పార్టీ రాజకీయ నాయకులు
విజయనగరం జిల్లా వ్యక్తులు